கேள்வி: பூஞ்சையிழை - பயன்கள் பற்றி தகவல் சொல்.
பதில்: சூழற்றொகுதிகளில் பூஞ்சைகளின் முக்கியப் பங்களிப்பு சேதனச் சேர்வைகளை பிரிந்தழியச் செய்தலாகும். பெற்றோலியம் பொருட்களும் சில பீடைநாசினிகள்களும் சேதனப் பதார்த்தங்களாக இருப்பாதால் அவை பூஞ்சைகளுக்கு கார்பன் மூலங்களாகின்றன.இதனால் அவை பூஞ்சைகளின் மூலம் பிரிந்தழிதலுக்கு உட்படுகின்றன. இதனால் சூழலில் நஞ்சு சேர்வது தடுக்கப்படுகின்றது இச் செயற்பாடு உயிரியல் சீராக்கம் எனப்படும். உயிரியல் வடிகட்டியாக பூஞ்சையிழைப் பாய்கள் நீர் மற்றும் நிலத்திலிருந்து வேதிப்பொருட்களையும் நுண்ணங்கிகளையும் அகற்றுவதற்கு பரிந்துரைக்கப்படுகின்றது. இச் செயற்பாடு, இழை வடிகட்டல் எனப்படும். பங்கசுக்களும் தாவரங்களும் ஒன்றிய வாழ்வுகளாகக் காணப்படும் வேர்க் கவசக் கூட்டம் பயிர் விளைச்சலை அதிகரிக்கப் பரிந்துரைக்கப்படுகின்றது. 2007 ஆம் ஆண்டிலிருந்து எக்கோவேடிவ் டிசைன் எனப்படும் நிறுவனம் பொலிஸ்ரைரீன் மற்றும் பிளாத்திக்கு பொதியிடல் பதார்த்தங்களுக்குப் பதிலாக விவசாயக் கழிவுகளிலிருந்து தாயாராகும் பூஞ்சையிழைகளைப் பயன்படுத்தி மாற்றுப் பொருட்களைத் தயாரித்தது. இரண்டு பாதார்த்தங்கள் ஒன்று கலக்கப்பட்டு,அவை பூஞ்சை ஒன்றில் 3-5 நாட்கள் வைக்கப்பட்டு அழியாத பொருளாக வளர விடப்படும். பயன்படுத்தப்பட்ட பூஞ்சையிழையின் வகைக்கு ஏற்ப உருவாகும் பதார்த்தம் நீரை உறுஞ்சும் பொருளாகவும், மின்காவலியாகவும், சுவாலைத் தடுப்பியாகவும் தொழிற்படும். 2013 இல் மற்றொரு நிறுவனமான மைக்கோ வெர்க் பூஞ்சை இழை தளவாடங்கள், புஞ்சையிழை செங்கற்கள், தோல் ஆகியவற்றை உருவாக்கத் தொடங்கியுள்ளது. மற்றொரு நிறுவனமான போல்ட் திறட் பூஞ்சையிழையிலான போலியான தோல் உற்பத்தி செய்துள்ளது. உயிர்த் திணிவுகளை கூட்டெருவாக மாற்றுவதில் பூஞ்சைகள் இன்றி அமையாதனவாகும். அடிப்படைப் பொருளில் உள்ள லிக்னின் மற்றும் ஏனைய நுண்ணங்கிகளால் பிரிந்தழியாத கூறுகளையும் பிரிகையுறச் செய்யும். கொல்லைப் புறங்களில் காணப்படும் கூட்டெருக் குவியல்கள் பூஞ்சையிழைகளினால் பிரிந்தழிகின்றன. சேதனப் பண்ணை முறைமைகளில் கூட்டெரு மண் பரிகரணம் மற்றும் போசணை வழங்குவதில் முக்கியமுடையது.